Majlis Daerah Ketereh

Majlis Daerah Ketereh (MDK) ditubuhkan dengan rasminya pada 1 Januari 1979 bersamaan 2 Safar 1399H dengan nama Majlis Daerah Kota Bharu (MDKB) hasil gabungan tiga buah Majlis Tempatan dibawah penyusunan semula Penguasa-Penguasa Tempatan di Kelantan dibawah Akta Kerajaan Tempatan 1976 (Akta 171).Tiga Majlis Tempatan yang terlibat adalah Majlis Tempatan Pangkal Kalong, Majlis Tempatan Kadok dan Majlis tempatan Peringat. Nama Majlis Daerah Kota Bharu ditukar kepada Majlis Daerah Ketereh pada 31 Januari 2006 bersamaan 1 Muharam 1427Hhttps://mdketereh.kelantan.gov.my/index.php/mdkpi/profil/latar-belakang/.

Pada tanggal 7 Disember 2010 bersamaan 1 Muharram 1432H, Majlis Daerah Ketereh telah diisytiharkan sebagai Perbandaran Islam dan telah dikenali sebagai Majlis Daerah Ketereh Perbandaran Islam (MDKPI).

Sempadan Kawasan MDKPI
Kedudukan Majlis Daerah Ketereh Perbandaran Islam adalah bersempadan dengan Majlis-Majlis Daerah lain sebagaimana berikut:
 Utara - bersempadanan dengan Majlis Perbandaran Kota Bharu Bandaraya Islam (Kampung Tunjong).
 Selatan - bersempadanan dengan Majlis Daerah Machang (Kem Desa Pahlawan, Kok Lanas).
 Timur - bersempadanan dengan Majlis Daerah Bachok (Kedai Pauh Lima).
 Barat - bersempadanan dengan Majlis Daerah Pasir Mas (Jambatan Pasir Mas).

Visi dan Misi
Visi
MDKPI berusaha kearah sistem penyampaian perkhidmatan yang cekap dan berkesan selaras dengan dasar Kerajaan dan Perbandaran Islam.

Misi
 Mewujudkan prasarana yang memuaskan
 Mengadakan pembangunan insan
 Membangunkan ekonomi yang adil bersesuaian dengan persekitaran Bandar
 Pembangunan Teknologi Maklumat dan Komunikasi (ICT)

Jabatan
Terdapat 13 jabatan yang terlibat dalam fungsi pentadbiran dan operasi Majlis Daerah Ketereh iaitu:
 Bahagian Pentadbiran & Sumber Manusia
 Bahagian Perbendaharaan
 Bahagian Perancangan dan Bangunan
 Bahagian Pembangunan dan Kejuruteraan
 Bahagian Perundangan
 Bahagian Perlesenan, Kesihatan Awam dan Kebersihan
 Bahagian Penguatkuasaan
 Bahagian Penilaian 
 Bahagian Pengurusan Harta
 Bahagian Pusat Setempat (OSC)
 Bahagian Teknologi Maklumat
 Bahagian Perhubungan Awam & Korporat
 Bahagian Pembangunan Islam

 Rujukan 

K
K